ابن حنیف

مرزا ابن حنیف (پیدائش: 30 دسمبر، 1930ء - وفات: 29 جولائی، 2004ء) پاکستان سے تعلق رکھنے والے اردو کے ممتاز ادیب، ماہرِ آثار قدیمہ، محقق اور مورخ تھے جو اپنی کتب مصر کا قدیم ادب،سات دریاؤں کی سرزمین، دنیا کا قدیم ترین ادب اورجنوبی پنجاب کے آثار ِ قدیمہ کی وجہ سے شہرت رکھتے ہیں۔

حالات زندگی 
ابن حنیف 30 دسمبر، 1930ء کو گاؤں کلیانہ، ضلع حصار، برطانوی ہندوستان میں پیدا ہوئے۔ ان کا نام مرزا ظریف بیگ تھا۔۔

ادبی خدمات 
انہوں نے آثار قدیمہ کے موضوع پر بڑی نادر و نایاب کتابیں تحریر کیں جن میں ہزاروں سال پہلے ، گل گامش کی داستان، سات دریاؤں کی سرزمین، دنیا کا قدیم ترین ادب اورجنوبی پنجاب کے آثار ِ قدیمہ، مصر کا قدیم ادب،بھولی بسری کہانیاں ، مصر کی قدیم مصوری اورتخلیق کائنات کے نام سرِ فہرست ہیں۔

تصانیف 
 ہزاروں سال پہلے
 جنوبی پنجاب کے آثار ِ قدیمہ
 مصر کی قدیم مصوری
 سات دریاؤں کی سرزمین
 دنیا کا قدیم ترین ادب
 تخلیق کائنات
 گل گامش کی داستان

اعزازات 
حکومت پاکستان نے 2005ء میں ابن حنیف کو ان کی خدمات کے صلے میں ستارہ امتیاز عطا کیا۔

وفات 
ابن حنیف نے 29 جولائی، 2004ء کو ملتان، پاکستان میں وفات پائی۔

حوالہ جات 

1930ء کی پیدائشیں
2004ء کی وفیات
اردو محققین
پاکستانی ماہرین آثار قدیمہ
پاکستانی محققین
پاکستانی مسلم شخصیات
پاکستانی مورخین
ملتانی شخصیات